เรื่องร้องเรียน (ร้องเรียน,กีดขวาง,ถนน,จราจร) วันที่ 2023-10-03 03:56:32 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660040437 

ขอให้แก้ไขปัญหาการนำแท่งแบริเออร์ และวัสดุก่อสร้าง มาตั้งวางกีดขวางการจราจร บริเวณ ถนนแจ้งวัฒนะ เขตบางเขน (ผู้ร้องไม่ทราบแขวงที่แน่ชัด) กรุงเทพมหานคร จุดสังเกต ตั้งแต่แยกหลักสี่ (ฝั่งถนนวิภาวดีรังสิต) ตลอดแนวจนถึงปากทางเข้าเมืองทองธานี ทั้งฝั่งขาเข้าและขาออก เนื่องจากผู้ร้องแจ้งว่าบริเวณดังกล่าวมีการก่อสร้างรถไฟฟ้าสายสีชมพู ซึ่งในปัจจุบัน (วันที่ 30 กันยายน 2566) ผู้ร้องเห็นว่าได้ดำเนินการก่อสร้างรถไฟฟ้าสายสีชมพูเสร็จเรียบร้อยแล้ว แต่ผู้รับเหมาก่อสร้างยังมีการวางแท่งแบริเออร์ และวัสดุก่อสร้าง เช่น เครื่องจักรก่อสร้าง ฯลฯ รุกล้ำช่องทางการจราจรบนถนนฯ แคบลง ส่งผลทำให้การจราจรติดขัดตลอดทั้งวัน เป็นประจำทุกวัน ทำให้ประชาชนไม่ได้รับความสะดวกในการสัญจรผ่านเป็นอย่างมาก จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่ออำนวยความสะดวกให้แก่ประชาชนที่สัญจรผ่านในพื้นที่ดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata